เรื่องร้องเรียน: ทางโรงเรียนช่วยออกมาตรวจสอบร้านค้ารอบๆโรงเรียนด้วยค่ะ พบเห็นเด็กเดินสูบบุหรี่ นั่งจับกลุ่มกัน บริเวณทางออกไปโรงงานวูดูฝั่งเลียบคลองทุกวัน
การดำเนินการของเจ้าหน้าที่: ตามที่มีกรณีผู้ร้องแจ้งความประสงค์ให้โรงเรียนหนองจอกพิทยานุสรณ์ตรวจสอบร้านค้ารอบ ๆ โรงเรียน เนื่องจากพบเห็นนักเรียนเดินสูบบุหรี่ นั่งจับกลุ่มกัน บริเวณทางออกไปโรงงานวูดู ฝั่งเลียบคลอง ทุกวัน นั้น  ฝ่ายการศึกษาได้ตรวจสอบแล้ว ขอเรียนชี้แจงว่า โรงเรียนหนองจอกพิทยานุสรณ์ สำนักงานเขตหนองจอก ได้มอบหมายให้ข้าราชการครูฯ ไปตรวจสอบบริเวณจุดดังกล่าว รวมทั้งบริเวณสถานที่ใกล้เคียงรอบโรงเรียน ในเวลาหลังเลิกเรียน แล้ว ไม่พบเด็กนักเรียนสูบบุหรี่ หรือจับกลุ่มกันแต่อย่างใด
ความเห็นของผู้แจ้ง: คิดไว้อยู่แล้วค่ะว่าจะต้องตรวจสอบไม่พบ ทั้งๆที่ผปค.เองก็เห็นอยู่ทุกวันทั้งตอนเช้าและเย็น ขอบคุณที่สละเวลาออกไปตรวจสอบนะคะ
พื้นที่: แขวงหนองจอก เขตหนองจอก กรุงเทพมหานคร